  Майя Бывальцева Ижкарын Россилэн Кубокезлэн ньылетӥ люкетаз спринт амалэн ӵошатсконын Удмуртиысь устоез биатлонист 26-тӥ гинэ инты басьтӥз. Максим Баграшов вормисьлэсь 2 минут 9,5 секундлы кылиз но одӥгзэ мишеньзэ ворсатэк кельтӥз. 10 иськемъем спринт 11-тӥ толшоре ортчиз, ивортэ «Удмуртия» агентстволэн корреспондентэз. Элькунысьтымы мукетыз биатлонист — Максим Макаров — 41-тӥ гинэ луиз. Финиш гожез 51 спортсменъёс ортчизы. Спринтын вормиз Башкортостанысь Александр Бабчин (28 минут 39,1 секунд (0). Кыкетӥ инты басьтӥз Ханты-Манси автоном округысь Дмитрий Иванов (+17 секунд (0), Куинетӥ луиз Башкортостанысь Эдуард Латыпов (+21,8 секунд (2). 11-тӥ толшоре спринт амалын озьы ик ӵошатскозы юниоркаос но нылкышноос. Кыкетӥзэ спринтэз кезьыт куазь сэрен кӧня ке пол выжтылэмен сэрен, тренеръёслэн кенешоназы Дунневыл Универсиадае спортсменъёсты быръёнэз Ижкарын кык ӵошатсконъёслэн йылпумъянъёссыя бырйыны вераськизы. Европалэн первенствояз юниоръёсты быръёзы Удмуртилэн шоркараз ортчем нырысетӥ спринтлы но 2016-тӥ арын толсур пумын Чайковскийын ортчем стартъёслы йылпумъянъёсъя. Юниоръёслэн дуннелэн первенствоязы пыриськисьёсты быръён тулыспал пумын Островын луоз. Тегъёс: Спорт Ижкар Биатлон Удмуртия Россия  